8-jarige dood ná bus hom trefArgieffoto: Kent Williamson ’n 8-jarige seun is die afgelope naweek op slag dood toe ’n bus hom getref het. Sers. Mamello Mokhuoane, woordvoerder van die polisie, het gesê die voorval het in Masilo in Theunissen plaasgevind. “Hy het glo oor die pad gehardloop om te voorkom dat ’n Citi Golf in die aankomende verkeersbaan hom tref,” het Mokhuoane gesê. Die seun is volgens Mokhuoane op slag dood en ’n saak van strafbare manslag is aanhangig gemaak vir verdere ondersoek. Mokhuoane het ouers gemaan om saam met kinders die pad oor te steek en altyd voetgangersoorgange te gebruik.